L 45/886
ET
Euroopa Liidu Teataja
24.2.2022
KOMISJON JAOTIS 12 — JULGEOLEK
PEATÜKK 12 20 — KATSEPROJEKTID, ETTEVALMISTAVAD MEETMED NING KOMISJONI ÕIGUSTEST TULENEVAD JA MUUD MEETMED (jätkub)
12 20 04
(jätkub)
12 20 04 02
(jätkub) Märkused Assigneering on ette nähtud järgmiste kulude katmiseks: — komisjoni kulud seoses sellise teabe kogumise ja töötlemisega, mida on vaja ühenduse tuumaohutuse ja julgeoleku ühise poliitika analüüsimise, määratlemise, edendamise, seire, hindamise ja rakendamise jaoks, eelkõige uutes liikmesriikides, ning kiirguskaitse valdkonna eeskirjade ja meetmete jaoks; — kulud ioniseeriva kiirguse mõju seirega ja selle eest kaitsmisega seotud meetmeteks ja toiminguteks; assigneeringu eesmärk on tagada inimeste tervise ja keskkonna kaitsmine ioniseeriva kiirguse ja radioaktiivsete ainete ohu eest; need toimingud on seotud konkreetsete ülesannetega, mis on ette nähtud Euratomi asutamislepinguga; — kulud, mis on seotud õhu, vee ja pinnase radioaktiivsustaseme seire süsteemide toimimise ja tõhususe kontrollimisega ning põhistandardite järgimisega liikmesriikides (Euratomi lepingu artikkel 35); need kulud hõlmavad lisaks päevarahadele ja reisikuludele (lähetuskuludele) ka kulusid, mis on seotud koolituste, ettevalmistavate kohtumiste ja inspekteerimiseks kasutatavate vahendite ostmisega; — Euroopa Ülemkogu 24. ja 25. märtsi 2011. aasta kohtumise järelduste punktis 31 osutatud komisjoni kohustuste täitmisega seotud kulud.
Assigneeringust võib ka katta kulusid, mis on seotud teavitamismeetmete ja trükistega, millel on otsene seos käesolevas punktis nimetatud eesmärkide saavutamisega.
Õiguslik alus Ülesanne, mis tuleneb Euroopa Aatomienergiaühenduse asutamislepingu II jaotise peatükiga 3 ja artikliga 174 vahetult komisjonile antud erivolitustest.
Euroopa Aatomienergiaühenduse asutamisleping, eriti selle artiklid 31 (teabe kogumine ja põhilisi ohutusnorme täiendavate uute õigusaktide ettevalmistamine) ja 33 (direktiivide rakendamine, sealhulgas eelkõige meditsiini­ valdkonnas (C-valdkond)) ning artikli 35 lõige 2 (keskkonna kiirgusseire kontrollimine).
Nõukogu otsus 87/600/Euratom, 14. detsember 1987, ühenduse operatiivse teabevahetuse korra kohta kiirgushä­ daolukorra puhul (EÜT L 371, 30.12.1987, lk 76).
Nõukogu direktiiv 2009/71/Euratom, 25. juuni 2009, millega luuakse tuumaseadmete tuumaohutust käsitlev ühenduse raamistik (ELT L 172, 2.7.2009, lk 18).
Nõukogu direktiiv 2011/70/Euratom, 19. juuli 2011, millega luuakse ühenduse raamistik kasutatud tuumkütuse ja radioaktiivsete jäätmete vastutustundlikuks ja ohutuks käitlemiseks (ELT L 199, 2.8.2011, lk 48).
Nõukogu direktiiv 2013/51/Euratom, 22. oktoober 2013, millega määratakse kindlaks nõuded elanikkonna tervise kaitsmiseks olmevees sisalduvate radioaktiivsete ainete eest (ELT L 296, 7.11.2013, lk 12).